་སྙིང་པོ་སྐོར་ལྔ་ལས།ཡི་དམ་བཀའ་འདུས་སྙིང་པོའི་དབང་གི་ཆོ་ག་དངོས་གྲུབ་ཡང་སྙིང་ཞེས་བྱ་བ་བཞུགས་སོ།།

ན་མོ་གུ་རུ་གརྦྷ་མཎྜ་ལཱ་ཡ།རྒྱལ་བཞི་ཁྲོའི་ཚོགས་ཆེན་པོ།།གཅིག་བསྡུས་གསང་བའི་འཁོར་ལོར་འདུད།།གང་དེའི་དབང་བསྐུར་སྙིང་པོ་ཡང་།།ཇི་ལྟར་ནོད་བཞིན་རབ་གསལ་བྱ།འདི་ལ་མདུན་བསྐྱེད་སྲུབ་ཆེན་གྱི་ལུགས
སུ་སྤེལ་པའི་དབང་བསྐུར་ན་སྔོན་འགྲོ་འཇུག་པའི་ཆོ་ས་སོགས་རྡོ་རྗེ་བཀོད་པ་དང་བསྙུན་དགོས་ལ།འདུག་པ་དེའི་དབང་བསྐུར་སྙིང་པོ་ནི་བཀའ་འདུས་རྩ་སྒྲུབ་ལས་ཁ་བསྐང་བ་ཕྱག་བཞེས་ཡིན་པས་དེ་ལྟར་བྱ་བ་ལ་གསུམ།སྦྱོར་དངོས་རྗེས་སོ།།དང་པོ་ནི།དབེན་པའི་གནས་སུ་དཀྱིལ
འཁོར་རས་བྲིས་ཡོད་ན་ཞི་ཁྲོ་སྟེང་འོག་བརྩེགས་མར་འགོད་དགོས་ལ།དགུ་པ་མཐུན་ཙམ་དུ།ཚོམ་བུ་དགུ་པའི་མཎྜལ་གྱི་སྟེང་དུ་རྣམ་བུམ་བཅུད་ལྡན་ཁ་རྒྱན་མགུལ་ཆིངས་དང་བཅས་པ།གཡས་སུ་རིགས་ལྔའི་དབུ་རྒྱན་དང་དཔྱངས་དང་བཅས་པ།གཡོན་དུ་རྡོར་དྲིལ།
རྒྱབ་ཏུ་ཐོད་ཆང་དང་རིག་ཅོག།ཚེ་བྲམ་སྨན་ཐོད་ཕྱོགས་བསྡུས།འདུན་ཏུ་བཀྲ་ཤིས་རྫས་རྟགས་གཅིག་བསྡུས་ཀྱི་ཙཀ་ལི་རྣམ་པ་བཀོད།ཀྲ་ན་ར་ཀ་གཏོར་གསུམ།ཕྱི་མཆོད་སྐོར་བཤམ།མཆོད་ཚོགས་གཏོར་མའི་བྱེ་བྲག་སོགས་འཚོགས་པར་བྱས་ནས།ལས་བྱང
གི་སེམས་བསྐྱེད་ནས་བརྩམས་འདོད་གསོལ་གྱི་བར་དུ་བཏང་ཞིང་བདག་མདུན་དབྱེར་མེད་དུ་བསྒོམ།ཛབ་ཀྱི་དགོངས་པ་གསལ་བཏབ་ན་པ་བཟླས་པ་ཅི་ནུས་བྱ།རྟོགས་པས་མ་ཆུན་ན་བུམ་བཟླས་སྤྱི་ལྟར་ཟུར་དུ་བྱས་ལ་མཆོད་བསྟོད་ནོངས་བཤགས་སྨོན་ལམ་གསོལ།ལས་བུམ
དབྱིངས་ཕྱུག་མའི་སྔགས་ཀྱིས་བྱིན་བརླབ།རིག་པའི་མེ་ཏོག་དོར་ལ་སློབ་མ་གཞུག་པར་གནང་བ་ནོད་དོ།།གཉིས་པ་དངོས་གཞི་ལ་དང་པོ་འཇུག་པ་ནི།སློབ་བུ་རྣམས་ལུས་ནས་དབྱུང་།བགེགས་བསྐྲད།མཚམས་བཅད་ལ།མཚམས་སྦྱོར་དམིགས་བསལ།

དེ་ལ་འདིར་ཁྱབ་བདག་དང་པོའི་མགོན་པོ་ཉིད་རྡོ་རྗེ་སློབ་དཔོན་གསང་བ་ཀུན་གྱི་བདག་པོའི་ཚུལ་དུ་བསྟན་པ་གུ་རུ་པདྨ་རྩལ་དེ་ཉིད་ཀྱིས་གངས་ཅན་གྱི་ལྗོངས་སུ་སྤྱོད་ལྡན་ཐུན་མོངས་མ་ཡིན་པ་མངའ་བདག
རྗེ་འབངས་རྣམས་ལ་གསང་བ་ཟབ་མོ་ཇི་སྙེད་ཅིག་སྩལ་བ་ཐམས་ཅད་ཀྱི་སྙིང་པོ་གཅིག་ཏུ་དྲིལ་བ།དམ་ཆོས་སྙིང་པོ་སྐོར་ལྔ་ལྷ་སྲས་དམ་འཛིན་ཆོས་ཀྱི་བློ་གྲོས་ཀྱི་སྐལ་བར་གནང་ནས་མདོ་ཁམས་རོང་རྨེ་དཀར་མོ་སྟག་ཚད་དུ་མི
འཇིག་པའི་གཏེར་རྒྱས་བཏབ་པ།དེང་སང་འདུལ་བའི་དུས་སུ་སོན་པ་ན་ལྷ་སྲས་རྣམ་འཕྲུལ་སྤྲུལ་པའི་གཏེར་ཆེན་ཨོཾ་རྒྱན་མཆོག་གྱུར་བདེ་ཆེན་གླིང་པས་གནས་མཆོག་དེ་ཉིད་ཀྱི་གུ་རུའི་གསང་ཕུག་གོང་མའི་གཡས
གདོང་ནས་སྤྱན་དྲངས་ཏེ་གཏན་ལ་ཕབ་པའི་ནང་ཚན།རྩ་བ་གསུམ་གྱི་སྙིང་པོ་རྣམས་རྒྱུད་ལུང་མན་ངག་གི་རིམ་པ་དང་མཐུན་པར་བཞུགས་པ་ལས་འདིར་ལུང་ཨ་ནུ་དང་མཐུན་པར་བཀྲལ་བའི་ཡི་དམ་བཀའ་འདུས་སྙིང་པོའི
དབང་བསྐུར་བསྒྲུབ་པ་སྟེ།དེའང་ཇི་སྐད་དུ།ལུང་གི་སྒྲུབ་སྡེ་བཀའ་འདུས་ཀྱང་རྒྱས་པར་ཐེག་པ་རིམ་པ་དགུརྞབསྡུ་ན་སུམ་ཅུ་རྩ་གཉིས་པཿདེ་ཡང་བསྡུ་ན་དབང་བཞིའོབྷྱ་ཞེས་གསུངས་པ་ལྟར་སྙིང
པོར་བསྡུས་པའི་དབང་བཞི་བསྒྲུབ་པ་ལ་སོགས་ཀྱིས་མཚམས་སྦྱར་ནས་མཎྜལ་འབྲལ་དུ་གཞུག།མཚམས་སྦྱོར་སྤྱི་མཐུན་བཅས།ཨོཾ་ཙཀྵུརྦནྣ་བཱ་ར་མ་ཎཱ་ཡ་ཧཱུྃཿགིས་མིག་དར་དང་།ཨཱ་ཁཾ་པཱི་ར་ཧཱུཾཿགིས་མེ་ཏོག་སྤྲད།བླ་མ་དང

དཀྱིལ་འཁོར་གྱི་གཙོ་བོ་ཐ་མི་དད་པའི་སྤྱན་སྔར་གུས་པ་ཆེན་པོས་གསོལ་བ་འདེབས་པ་འདིའི་རྗེས་ཟློས་མཛོད།ཧོཿབླ་མ་དཔལ་ཆེན་ཧེ་རུ་ཀཿབདག་ལ་ཐུགས་རྗེས་ཉེར་དགོངས་ནསཿབདེ་གཤེགས་ཀུན་འདུས་དཀྱིལ་འཁོར་དུཿབཅུག་ཅིང
དབང་རྣམས་བསྐུར་དུ་གསོལཿལན་གསུམ།ཐོག་མར་ཀུན་རྫོབ་བྱང་ཆུབ་སྙིང་པོར་སེམས་བསྐྱེད་པ་འདིའི་རྗེས་ཟློས།བདག་དང་མཐའ་ལས་སོགས་ལས་བྱང་ལྟར་ལན་གསུམ།དོན་དམ་སྐྱེ་འགག་གནས་དམིགས་འགྲོ་འོང་དང་བྲལ་བར་སེམས
བབསྐྱེད་པ་འདིའི་རྗེས་ཟློས།ཨེ་མའོ་ངོ་མཚར་རྨད་ཀྱི་སོགས་གསུམ།སླར་ཡང་ཐལ་མོ་མེ་ཏོག་དང་བཅས་ཏེ་གསོལ་བ་འདེབས་པ་འདིའི་རྗེས་ཟློས།ཧོཿཡེ་ཤེས་འབར་བའི་དཀྱིལ་འཁོར་དུཿབདག་ཉིད་བཅུག་པར་མཛད་ནས་ཀྱང་ཿ
ཐུགས་རྗེ་ལྷ་ཞལ་བསྟན་པ་དང་ཿཐར་པའི་ལམ་ལ་འགོད་དུ་གསོལཿགསུམ།དེ་ལྟར་གསོལ་བ་བཏབ་པ་ལ་གནང་བ་བྱིན་པར་མོས་ཤིག།ཧཱུྃཿགསང་བ་བླ་མེད་དཀྱིལ་འཁོར་དུཿསྐལ་པ་ལྡན་པ་ཁྱོད་གཞུག་པསཿ
བདེ་བ་བླ་ན་མེད་པ་ཐོབཿདམ་ཚིག་ཐམས་ཅད་ཐུབ་པར་གྱིསཿཞེས་པའི་ལན་གསོལ་བ་འདིའི་རྗེས་ཟློས།ཧཱུྃ།རྡོ་རྗེ་སློབ་དཔོན་དགོངས་སུ་གསོལཿདཀྱིལ་འཁོར་ལྷ་ཚོགས་དབང་པོར
བཞུགསཿསྐུ་གསུང་ཐུགས་ཀྱི་དམ་ཚིག་རྣམསཿསྲོག་གི་ཕྱིར་ཡང་མི་བཏང་ངོཿདམ་ཚིག་གི་ཆུ་ནན་ཡི་གེ་ཧཱུྃ་གི་རྣམ་པར་ཁྱེད་རང་རྣམས་ཀྱི་སྙིང་གར་ཡལ་གམ་བཅས་པའི་ཐ་ཚིག་གི་དབང་པོར་བཞུགས

པར་མོས་ཤིག།བདུད་རྩི་དམ་ཆུ་སྦྱིན་ལ།ཧཱུྃཿའདི་ནི་དམ་ཚིག་རྡོ་རྗེའི་ཆུཿབུ་ཁྱོད་ལ་ནི་སྦྱིན་པར་བྱཿདམ་ཚིག་བསྲུངས་ན་དངོས་གྲུབ་ཐོབ་ཿཉམས་ན་དམྱལ་པ་ཆེན་པོར་ལྟུང་བྱ
རྗེའི་བདུད་རྩིའི་ཆུ་འཐུང་ཞིགདམ་ཚིག་ཐམས་ཅད་ཐུབ་པར་གྱིསཿརྡོ་རྗེའི་བྲོ་བོར་བ་འདིའི་རྗེས་ཟློས།ས་མ་ཡ་ཨི་དན་ན་ར་ཀནཿདེ་ནས་རྒྱུད་བྱིན་གྱིས་རློབ་པའི་ཕྱིར་ལྷ་དབབ་པ་ལ།ཁྱེད་རང་རྣམས་སྒོ
གསུམ་གྱི་གནད་བཅིངས་ཏེ་དམིགས་པ་འདི་ལྟར་དུ་མཛོད།སྐད་ཅིག་གིས་རྡོ་རྗེ་སེམས་དཔའ་ཧེ་རུ་ཀ་མཐིང་ག་རྡོར་དྲིལ་འཛིན་ཅིང་རང་འོད་ཀྱི་ཡུམ་དང་སྦྱོར་བ་དར་དང་རུས་པ་རིན་པོ་ཆེས་བརྒྱན་ཅིང་ཞབས་གཡས་བརྐྱང་གིས་བཞུག
པའི་སྙིང་གར་ཆུ་ནན་དང་གཉིས་སུ་མེད་པའི་མི་ཤིགས་པའི་ཐིག་ལེ་ཧཱུཾ་ཡིག་འབར་བའི་འོད་ཟེར་གྱིས་མཁའ་ཁྱབ་ཀྱི་དཀྱིལ་འཁོར་བ་བསྐུལ།སངས་རྒྱས་ཐམས་ཅད་ཀྱི་བདེ་བ་ཆེན་པོའི་ཡེ་ཤེས་ཧཱུཾ་ཡིག་གི་རྣམ་པར་ཆར་ལྟར
བབས་ནས་སྙིང་གའི་ཧཱུྃ་ལ་ཐིམ་པའི་འོད་ཟེར་གྱི་ས་ལུས་ཀྱི་ནང་ཐམས་ཅད་གང་བས་བདེ་ཆེན་བཟོད་མེད་དུ་འབར་བའི་མོས་པ་མཛོད།སྙིང་པོའི་མཐར།ཨཱ་བེ་ཤ་ཡ་ཨ་ཞེས་རོལ་མོ་སྦྱར་སྤོས་དང་བཅས་པས་དབབ།ཏིཥྛ་བཛྲ་ས་བརྟན
པར་བྱས།སྔར་བྱིན་པའི་མེ་ཏོག་དེ་ཉིད་སྔོན་ནམ་ལས་འབྲེལ་ཡོད་པའི་རིགས་ཀྱི་ལྷ་ལ་འབབས་པར་ཤོག་ཅིག་སྙམ་པས་འདིའི་རྗེས་ཟློས།ཧཱུྃཿབསྐལ་པ་གོང་ནས་འབྲེལ་པ་ཡིཿབདག་གི་ལྷ་མཆོག་གང་ཡིན

ལཿམེ་ཏོག་བཟང་པོ་འདི་འབུལ་གྱིསཿཐུགས་རྗེའི་བརྩེ་བས་པ་ཞེས་སུ་གསོལཿཔུཥྤེ་པྲ་ཏཱིཙྪ་ཧོཿཞེས་འདོར་དུ་གསུག།།མེ་ཏོག་འཁོར་ལོའི་བདག་པོའི་དབུལ་བབས་པས་ལྷག་པའི་ལྷར་གཏད་པར
མོས་ཤིག།པུཥྤེ་གྲྀཧྞ་ཨི་མཾ་སཏྭ་མ་ཧཱ་བཱ་ལ་ཏིཥྛཿཞེས་མེ་ཏོག་སླར་མགོར་བཀོད།ཡེ་ཤེས་ཀྱི་ཐུར་མས་མ་རིག་པའི་ལིང་ཏོག་བསལ་བར་མོས་ཤིག།ཧོཿལྟོས་ཤིག་སྐལ་ལྡན་རིགས་ཀྱི་པུཿད་ནི་དད་པ
རབ་ཏུ་སྐྱེདཿཡེ་ཤེས་དཀྱིལ་འཁོར་ལྷ་ཚོགས་མཐོང་ཿབསྐལ་པར་བསགས་པའི་སྡིག་སྒྲིབ་འདགཿདངོས་གྲུབ་བཟང་པོ་ཐོབ་ནས་ཀྱང་ཿམྱུར་དུ་རྒྱལ་པའི་སྲས་སུ་འགྱུརཿཙཀྵཿཔྲ་བེ་ཤ་ཡ་ཕཊཿ
ཅེས་ཅིག་དང་བསལ།དག་པ་ཡེ་ཤེས་ཀྱི་སྤྱན་རྣམ་པར་དག་པ་ཐོབ་པས་དཀྱིལ་འཁོར་པ་རྣམས་མངོན་སུམ་མཇལ་བར་མོས་ཤིག།དེ་དག་གིས་འཇུག་པའི་ཆོས་རྣམས་གྲུབ།དབང་དངོས་གཞི་ཕྱི་ནང་སྒྲུབ
གསང་བཞིར་བཞུགས་པའི་དང་པོ་ཕྱི་དབང་རྒྱུད་ཀྱི་ཆུ་བོ་བསྐུར་བ་ཡིན་པས་འདུན་པ་འདི་བཞིན་ཏུ་མཛོད།བུམ་པ་གཞལ་ཡས་ཁང་གི་ནང་དུ་དཀྱིལ་འཁོར་ལྷ་ཚོགས་ཐམས་ཅད་དམ་ཡེ་དབྱེར་མེད་དུ་གསལ།ནམ
མཁའ་གང་བའི་དབང་གི་ལྷ་རྣམས་ཀྱིས་བུམ་པ་ཐོགས།བཀྲ་ཤིས་པའི་སྒྱུ་འཕྲུལ་དུ་མས་དབང་བསྐུར་བ་ཙམ་གྱིས།བུམ་ནང་གི་ལྷ་ཚོགས་ཐམས་ཅད་སྙོམས་པར་ཞུགས་པའི་བྱང་སེམས་ཡེ་ཤེས་ལྔའི་ཆུ

དཱུཏན་ཁྱེད་རང་རྣམས་ཀྱི་སྒོ་གསུམ་ལ་ཞུགས་པས་རྟོག་ཚོགས་ཐམས་ཅད་སྐུ་དང་ཡེ་ཤེས་སུ་དག།བཀྲ་ཤིས་པའི་རྫས་ཀྱིས་མངའ་གསོལ་བས་གསང་བའི་བསྟན་པ་རྟག་ཅིང་ཁྱབ་པའི
བཀྲ་ཤིས་ཀྱི་རྟེན་འབྲེལ་བསྒྲིགས་པར་མོས་ཤིག།ནམ་བུམ་སྤྱི་བོར་བཞག་ལ།ཧཱུྃཿརིན་ཆེན་བུམ་པ་གཞལ་ཡས་ཁངཿརྒྱལ་བ་སྲས་བཅས་ཞུ་བའི་ཆུསཿསྐལ་ལྡན་རྣམས་ལ་ཁྲུས་བགྱིས་ཤིང
ཀྲ་ཤིས་རྫས་ཀྱིས་མངའ་གསོལ་བསཿསྒྲིབ་གཉིས་མ་ལུས་བྱང་གྱུར་ཅིགཿཀ་ལཱ་ཤ་ཨ་བྷི་ཥིཉྩ་ཧཱུཾཿརྫས་བརྒྱད་པག་ཅུ་གཏད།མངྒ་ལ་དྲ་བྱ་ཨ་བྷི་ཥིཉྩ་ཧཱུྃཿདབུ་རྒྱན་རིགས་ལྔའི་རང་བཞིན་སྤྱི་བོར་བཅིངས་
ཤིང་ཐབས་ཤེས་ཟུང་དུ་འབྲེལ་བའི་རྟགས་ཀྱི་ཆུ་རྡོར་དྲིལ་ལག་ཏུ་གཏད་དེ་ཞིང་ཁམས་ཀུན་ཏུ་གྲགས་པའི་རྡོ་རྗེའི་མིང་བཏགས་པས་དམིགས་པ་འབྲས་བུ་སྐྱེ་བའི་ས་བདུན་པ་མན་ཆད་ལ་དབང་བསྒྱུར་བར་མོས་ཤིག
བང་ངས་སོ་སོ་སྦྱིན་ལ།ཧཱུྃཿསྙིང་པོ་ལྔ་དང་ཕྱག་མཚན་ལྔཿདེ་ལས་རིགས་ལྔས་དབུ་བརྒྱན་པཿརྡོ་རྗེ་དྲིལ་བུས་རིག་པ་འཛིནཿརྡོ་རྗེའི་མིང་ནི་ཕྱོགས་བཅུར་གྲགསཿཡེ་ཤེས་ལྔ་ལྡན་དབང་ཐོབ
ཤོང་ཛྙཱ་ན་ཨ་བྷི་ཥེཛྫཿདེ་ལྟར་ན་ཕྱི་ཐར་པ་ཆེན་པོའི་དཀྱིལ་འཁོར་དུ་ཕྱི་ཕན་པའི་དབང་ཐོབ།གཙོ་བོར་ལས་སྒྲིབ་དང་ལུས་ཀྱི་དྲི་མ་རགས་པ་འཁྲུད།རྣལ་འབྱོར་ཕྱི་པ་མན་ཆོད་ཀྱི་ཐེག་པ་མཐའ་དག་པ་ཤད

ཅིང་སྒྲུབ་པ་ལ་དབང་།སྒོམ་ལམ་ལུང་ཆེན་ཐོབ་པའི་རྣལ་འབྱོར་མངོན་དུ་བྱེད་པའི་སྐལ་པ་ཅན་དུ་བྱས་སོ།།གཉིས་པ་ནང་འབྱུང་བའི་ཆུ་བོ་བསྐུར་བ་ལ་འདུན་པ་འདི་བཞིན་མཛོད།བླ་མ་དཀྱིལ་འཁོར་གྱི
གཙོ་བོ་ཡབ་ཡུམ་མཉམ་པར་སྦྱོར་བའི་ཉི་ཟླ་བྱང་ཆུབ་ཀྱི་སེམས་རྒྱུན་ཁྱེད་རང་རྣམས་ཀྱི་མགྲིན་པར་ཞུགས་པས་སྒྲིབ་པའི་དྲི་མ་བསལ་ནས་ཡེ་ཤེས་ཀྱི་རྩ་སྒོ་ཕྱེས།དབང་པོ་དང་ཡན་ལག་གི་གནས་བཅུའི་ཐིག་ལེ་ལ
ཐིམ་པས་གསང་རྒྱུད་ཟབ་མོ་རྣམས་འཆད་ཉན་སྒོམ་པའི་ཕྲིན་ལས་ཐོགས་མེད་དུ་སྤྱོད་ཅིང་རྡོ་རྗེ་སློབ་དཔོན་གྱི་ལས་རབ་འབྱམས་བསྒྲུབ་པ་ལ་དབང་།བརྒྱད་པ་གནས་པ་མི་འགྱུར་བའི་ས་ནོན་པར་མོས་ཤིག།ཐོད་པའི
བདུད་རྩི་སྦྱིན་ཅིང་གནས་ནམ་པ་ཐེག་ལེ་བྱས་ལ།ཧཱུྃཿབླ་མ་ལྷ་ཚོགས་སྙོམས་པར་ཞུགསཿབྱང་ཆུབ་སེམས་ཀྱིས་དབང་བསྐུར་བསཿབུ་ཡི་རྩ་སྒོ་ཐམས་ཅད་བྱེཿགནས་བཅུའི་ཐིག་ལེ་ལ་ཐིམ་པས
འཆད་ཉན་སྒོམ་དང་ལས་བྱེད་པཿརྡོ་རྗེ་སློབ་དཔོན་དབང་ཐོབ་ཤོགཿགུ་ཧྱ་ཨ་བྷི་ཥིཉྩ་ཧཱུྃཿདེ་ལྟར་ན་ནང་ཡེ་ཤེས་ལྷའི་དཀྱིལ་འཁོར་དུ་ནང་དབང་འབྱུང་བའི་ཆུ་བོ་ཐོབ།གཙོ་བོར་ལས་སྒྲིབ་དང་ལུས
ཀྱི་དྲི་མ་འབྲིང་པོ་འཁྲུད།མ་ཧཱ་ལོ་ག་མན་ཆད་ཀྱི་ཐེག་པ་མཐའ་དག་བཤད་ཅིང་སྒྲུབ་པ་ལ་དབང་།མཐར་ལམ་དང་པོ་རྩལ་ཆེན་རྫོགས་པའི་རྣལ་འབྱོར་མངོན་དུ་བྱེད་པའི་སྐལ་པ་ཅན་དུ་བྱས་སོ།།གསུམ་པ

སྦུབ་དབང་གྲགས་པའི་ཆུ་བོ་བསྐུར་བ་ལ་འདུན་པ་འདི་ལྟར་མཛོད།བྱིན་གྱིས་རླབས་པའི་རིག་མ་གཏད་པ་དང་འདུ་ཤེས་སུམ་ལྡན་ཐབས་ཆེན་གྱིས་རོལ་པས་སེམས་ཉིད་འོད་གསལ་དུ་དྲངས
པའི་རྩལ་སྣང་བདེ་ཆེན་གྱི་རོལ་མོ་ཡོང་སུ་འཕེལ།འཆི་མེད་རྡོ་རྗེའི་ཚེ་དང་དངོས་གྲུབ་བདུད་རྩིའི་སྨན་མཆོག་སོགས་ཐུན་མོངས་དང་ཁྱད་པར་གྱི་སྒྲུབ་རྫས་རྣམས་ཀྱི་དབང་བསྐུར་ཡོངས་སུ་རྫོགས་ཏེ་བརྡལ་བ་ཆོས་ཉིད་ཀྱིས
དགུ་པ་ནོན་པའི་མོས་པ་མཛོད།རིག་ཙག་ཚེ་འབྲང་ལྡན་ཐོད་རྣམས་གཏད་ལ།ཧཱུཾཿསྒྲུབ་པའི་རྫས་མཆོག་རིག་མ་ལཿཐབས་ཀྱིས་རོལ་པས་བདེ་ཆེན་འཕེལཿརྡོ་རྗེའི་ཚེ་དང་བདུད་རྩིའི་སཱནཿསྒྲུབ
རྫས་རྣམས་ཀྱི་དབང་ཐོབ་ཤོགཿམ་ཧཱ་སུ་ཁ་སིདྡྷི་ཨ་བྷི་ཥིཉྩ་ཧཱུྃཿདེ་ལྟར་ན་སྒྲུབ་པ་ཁྱད་པར་ཅན་གྱི་དཀྱིལ་འཁོར་དུ་སྒྲུབ་དབང་གྲགས་པའི་ཆུ་པོ་ཐོབ།གཙོ་བོར་ལས་སྒྲིབ་དང་ལུས་ཀྱི་དྲི་མ་ཕྲ་བ་འཁྲུད།ཨ་ནུ
རང་ལུགས་ཀྱི་ཟབ་མོའི་བསྐྱེད་རིམ་དང་ཐུན་མོང་གི་རྫོགས་རིམ་རྣམས་ཉན་བཤད་སྒྲུབ་པ་ལ་དབང་།མཐར་ལམ་གཉིས་པ་བདེ་བ་ཆེན་པོའི་རྣལ་འབྱོར་དང་།མི་སློབ་ལམ་སྐུ་རྡོ་རྗེ་མངོན་དུ་བྱེད་པའི་སྐལ
པ་ཅན་དུ་བྱས་སོ།།བཞི་པ་ཡང་གསང་རྫོགས་པའི་ཆུ་བོའི་དབང་བསྐུར་བ་ཡིན་ཏེ།དེའང་ཤེས་རབ་མའི་རྐྱེན་ལས་བྱུང་བའི་བདེ་སྟོང་སྒྱུ་མ་ལྟ་བུའི་དཔེས་མཚོན་ཏེ་རང་ངོལ་བལྟས་པས་དཀྱིལ་འཁོར

རྣམ་གསུམ་དབྱེར་མེད་པའི་རང་བཞིན་བརྗོད་བྲལ་ལྷན་ཅིག་སྐྱེས་པའི་དེ་ཁོ་ན་ཉིད།སྐུ་དང་ཡེ་ཤེས་ཟུང་དུ་འཇུག་པ་ཉིད་དབང་གི་ངོ་བོ་ཡིན་པས་དེ་ཀའི་ངང་ལ་མཉམ་པར་བཞག་པས་ས་བཅུ་པ་རྫོགས་པ་སྤྱིར་ཆིངས་ནས
ཡི་གེ་འཁོར་ལོ་ཚོགས་ཆེན་གྱིས་མན་ཆད་ནོན་པར་སྒོམས་ཤིག།ཧཱུྃཿསེམས་ཉིད་ཡེ་ནས་སྟོང་པ་ཉིདཿགདོད་ནས་ཡེ་ཤེས་འོད་གསལ་བཿདབྱེར་མེད་བདེ་ཆེན་བྱང་ཆུབ་སེམསཿཆོས་ལ
སེམས་ཀྱི་དབང་ཐོབ་ནསཿརྫས་དང་ཚིག་ལ་མ་བརྟེན་ཀྱང་ཿརྒྱལ་བས་དེ་ལ་དབང་མཆོག་བསྐུརཿབོ་དྷི་ཙིཏྟ་ཨ་བྷི་ཥིཉྩ་ཧཱུྃཿདེ་ལྟར་ན་ཀུན་རྫོབ་དང་དོན་དམ་བྱང་སེམས་ཀྱི་དཀྱིལ་འཁོར་དུ་གསང་དབང
རྫོགས་པའི་ཆུ་བོ་གསུམ་ཐོབ།ཉོན་ཤེས་བག་ཆགས་ཀྱི་སྒྲིབ་པ་དང་།ངག་ཡིད་འཕོ་བའི་ཐིག་ལེའི་དྲི་མ་འཁྲུད།ཨ་ནུ་རང་ལུགས་ཀྱི་ཟབ་མོའི་སྒྲུབ་པ་རྣམས་ཉན་བཤད་སྒྲུབ་པ་ལ་དབང་།
མཐར་ལམ་གསུམ་ལྷུན་གྱིས་གྲུབ་པའི་རྣལ་འབྱོར་དང་།མི་སློབ་ལམ་གསུང་ཐུགས་ཡེ་ཤེས་རྡོ་རྗེ་མངོན་དུ་བྱེད་པའི་སྐལ་བ་ཅན་དུ་བྱས་སོ།།ཤིས་བརྗོད་ཅི་རིགས་བྱ།དེ་དག་རྣམས་ཀྱིས་དམ་ཆོས་སྙིང་པོ
སྐོར་ལྔ་ལས་ཡི་དམ་དགོངས་འདུས་སྙིང་པོའི་དབང་བསྐུར་ལེགས་པར་གྲུབ་པ་ཡིན་པས་སོགས་ཀྱིས་མཚམས་སྦྱར་ལ་དམ་ཚིག་བསྒྲག་བཟུང་།གཏང་རག་ཕྱིན་སྤྱི་མཐུན་བྱ།ལས་བྱང་གི་ཚོགས་མཆོད་ནས་བབ་ཤིས་ཀྱི་བར་ཡང་ཆད

ལྷག་མེད་པར་བསྒྲུབ་བོ།།ཆུ་བོ་བཞི་འདུས་དབང་བཞིའི་ཀླུང་།།སྒྲིབ་བཞིའི་གཉེན་པོར་རྟག་ཏུ་འབབས།།དབྱིངས་ཡེ་ཟུང་འཇུག་བདེ་ཆེན་ཀློང་།།ཕྱ་མ་གཅིག་མངོན་པར་བྱང་ཆུབ་ཤོག།ཅེས
བའང་སྤྲུལ་པའི་གཏེར་ཆེན་ཉིད་ཀྱི་བཀས་རྗེས་སུ་གནང་ཞིང་།གང་དེའི་སྲས་ཡུམ་ལྷན་རྒྱས་ཀྱི་བཞེད་པ་སྐོང་བའི་སླད་དུ་འཆི་མེད་བསྟན་གཉིས་གླིང་པས་ཤྲཱི་དེ